Ponedeljek, 30. marec 2020

Pozdravljeni učenci.

Zdaj so skrb za osebno higieno, pospravljanje sobe, pripravljanje in pospravljanje mize že stalnica v vašem vsakdanjiku.

Ko opravite vse svoje naloge, ki jih imate na urniku, potrebujete malo sprostitve.

Čeprav ni ravno toplo, moramo na zrak.

Na dvorišču nariši letalo in vanj napiši števila od 1 do 10.

Potrebuješ ploščat kamenček.  
Kamenček vržeš v sredino prvega polja, ko kamenček obleži, odskačeš v polje, pobereš kamenček in spet odskačeš nazaj pred letalo.

Mečeš vse dokler ne narediš »fuč«;

- to se zgodi, če stopiš na črto med številkami,

- če kamenček vržeš na črto,

- če kamenček vržeš iz polja.

Ko narediš »fuč«, se umakneš in daš možnost drugemu igralcu.

Igro nadaljuješ v polju pred tistim, kjer si naredil »fuč«.  
V enojno polje skačeš z eno nogo v dvojno pa z obema istočasno. Pomembno je to, da nikoli ne skočiš na črto.

Na vrhu letala, na številki 10, lahko počivaš na obeh nogah. Pri obratu se obrneš v skoku.

Želim ti veliko zabave.

učiteljica Milena